שלדון ריילי

שלדון ריילי (; נולד ב-14 במרץ 1999) הוא זמר-יוצר ודוגמן אוסטרלי-פיליפיני, שהשתתף בעונה השביעית והשמינית של "The Voice". בנוסף, הוא השתתף ב-"Eurovision – Australia Decides", הקדם האוסטרלי לאירוויזיון 2022, עם השיר "Not the Same" ("לא אותו הדבר").

 קריירה 
בשנת 2016 השתתף ריילי, שהשתמש אז בשמו המלא, שלדון הרננדז, בעונה השמינית של "The X Factor" בקטגוריית הצעירים מתחת לגיל 22. הוא ביצע בשלב האודישנים את השירים "Circle of Life" ו-"Ordinary People" של ג'ון לג'נד. תחילה שובץ לקבוצתו של השופט אדם למברט, שהדיח אותו בשלב מחנה האימונים. אולם ריילי חזר לתוכנית כשהמנטורית קטגוריות ה"להקות" בתחרות הקימה להקת בנים בהשתתפותו. ללהקה קראו "Time and Place", ופרט לריילי היא כללה את סמי אפוני, מת'יו מקנוט ולאון קרובר. הם הצליחו להגיע עד לשלב ההופעות החיות, שם הודחו לאחר שקיבלו את מספר ההצבעות הנמוך ביותר.

שנתיים לאחר מכן, ב-2018, ריילי השתתף בעונה השביעית של "The Voice". הוא ביצע בשלב האודישנים את השיר "Do You Really Want to Hurt Me" של להקת Culture Club. ארבעת השופטים, בוי ג'ורג', קלי רולנד, דלתא גודרם וג'ו ג'ונאס, הסתתבו, וריילי בחר לבסוף את בוי ג'ורג' שלווה אותו בהמשך התוכנית. בשלב הנוקאאוט שר את "Believe" של שר, ואילו בשלב הדו-קרב ביצע את "Diamonds" של ריהאנה. הוא הצליח בשניהם. הוא הגיע עד לשלב הגמר, שם ביצע את "Young and Beautiful" של לנה דל ריי ואת "Sweet Dreams (Are Made of This)" יחד עם בוי ג'ורג'. בסיום הערב הוא הגיע למקום השלישי. באותה השנה הוא הוציא לאור את סינגל הבכורה שלו, "Fire".

 הופעותיו של ריילי ב-"The Voice" עונה 7 תוכנית שיר אמן מקורי תוצאה אודישנים "Do You Really Want to Hurt Me" Culture Club עלה לשלב הנוקאאוט שלב הנוקאאוט Believe" שר עלה לשלב הדו-קרב דו-קרב "Diamonds" ריהאנה עלה לשלב ההופעות החיות הופעה חיה 1"Creep" רדיוהד עלה לשלב הבא בהצבעות הקהל הופעה חיה 2"Scars to Your Beautiful" אליסיה קארה עלה לשלב הבא בהצבעות הקהל הופעה חיה 3"Born This Way" ליידי גאגא עלה לחצי הגמר חצי הגמר"Rise" ליידי גאגא עלה לגמר הגמר"Young and Beautiful" לנה דל ריי עלה לשלב הבא"Sweet Dreams (Are Made of This)"  יורית'מיקס הודח במקום השלישי

ריילי חזר ל-"The Voice" כשנה לאחר מכן, בעונה השמינית, עונת ה"אולסטארס". בעונה זו השתתפו מספר מתמודדי עבר של התוכנית. בשלב האודישן ביצע ריילי את השיר "Frozen" של מדונה. דלתא גודרם וגיא סבסטיאן סובבו את כיסאותיהם. נבחרותיהם של בוי ג'ורג' וקלי רולנד היו מלאות, ולכן השניים לא הסתבבו. ריילי בחר את גודרם כמנטורית שלו לעונה זו. בשלב הדו-קרב ביצע את השירים "Call Out My Name" ו-"Praying". הוא הודח בהתאם להחלטת השופטת, ומתחרו, ג'ורדן אנתוני, עלה לשלב הבא. אולם לאחר שקיבל את כרטיס הזהב מגודרם, הוא חזר לתחרות. ריילי הודח מהתחרות בשלב חצי הגמר, לאחר ששר את "The Show Must Go On" של קווין.

 הופעותיו של ריילי ב-"The Voice" עונה 8 תוכנית שיר אמן מקורי תוצאה אודישנים "Frozen" מדונה עלה לשלב הנוקאאוט שלב הנוקאאוט "Call Out My Name" דה ויקנד עלה לשלב הדו-קרב דו-קרב "Praying" קשה הודח, אך קיבל את כרטיס הזהב רבע גמר 1 "Everybody Wants to Rule the World" Tears for Fears עלה לשלב הבא בהחלטת השופטת רבע גמר 2 "" אריאנה גרנדה עלה לשלב הבא בהצבעות הקהל חצי גמר "The Show Must Go On" קווין הודח

ביולי 2020 השתתף ריילי בעונה ה-15 של America's Got Talent. הוא שר את "idontwannabeyouanymore" של בילי אייליש, כשהוא לבוש בבגד שחור ועוטה מסכת שרשרת נוצצת. שלושת השופטים שנכחו באותו היום הצביעו בעדו. על-אף שהביצוע שלו בשלב הבא לא שודר, הוא הצליח לעבור אותו לרבע הגמר, שם הודח מהתחרות. הוא חזר לסידני מאוחר יותר באותה השנה והוציא לאור את הסינגל השני שלו, "More Than I", שהופק על ידי סאר סאקר.

ב-26 באוגוסט 2021 פתחה רשות השידור את תקופת הגשת שירים לשלב הסינון של הקדם האוסטרלי לאירוויזיון, "Eurovision – Australia Decides". היא הסתיימה ב-26 בספטמבר אותה השנה. עשרה שירים נבחרו באמצעות ועדה מיוחדת, והמבצעים נבחרו על ידי בכירי רשות השידור בהתייעצות עם כותב השיר. הם נחשפו בשלוש פעימות, הראשונה ב-28 באוקטובר 2021, השנייה ב-26 בנובמבר 2021 והשלישית ב-14 בדצמבר 2021. ריילי הוכרז כמשתתף בקדם ב-26 בנובמבר, ושירו, "Not the Same", יצא לאור לשירותי הסטרימינג ב-15 בפברואר 2022. הוא ביצע אותו בגמר הקדם שנערך ב-26 בפברואר. בסיום הקראת התוצאות הוכרז ריילי כזוכה. הוא קיבל 100 נקודות (50 מהשופטים ו-50 מהקהל), 3 נקודות בלבד מהמקום השני. ב-12 במאי 2022 ביצע ריילי את "Not the Same" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-14 במאי ביצע ריילי את "Not the Same" בגמר התחרות. הוא הגיע למקום ה-15 עם 125 נקודות (123 מהשופטים ו-2 מהקהל).

 חיים אישיים 
אביו של ריילי הוא איש עסקים ממוצא פיליפיני, ואמו היא סקוטית–אירית. יש לו אחות אחת. בגיל 6 הוא אובחן על הספקטרום האוטיסטי, ובגיל 10 החל לכתוב ולהלחין את שיריו עם פסנתר. כילד, סבל מבריונות מתמשכת בארבעה עשר בתי הספר שלמד בהם. בכיתה י' הוא הופיע המחזמר של בית ספרו, "Little Shop of Horrors". בשנה שלאחר מכן זכה בפרס השחקן הטוב ביותר בתפקיד ראשי במחזמר של בית ספר בטקס פרסי גולד קוסט, עבור תפקידו ב-.

ריילי הוא הומוסקסואל מוצהר. הוא הופיע במספר אירועי התרמה ופסטיבלים של הקהילה הלהט"בית. מאז 2019 הוא בזוגיות עם זאקרי טומלינסטון.

 דיסקוגרפיה 
 סינגלים 
שםשנהאלבומים"Fire"2018 rowspan="4" "More Than I"2020 "Left Broken" 2021 "Again" "Not the Same" 2022

 קישורים חיצוניים 



 הערות שוליים 

קטגוריה:זמרים-יוצרים אוסטרלים
קטגוריה:זמרים להט"בים אוסטרלים
קטגוריה:אוטיסטים
קטגוריה:משתתפי אירוויזיון 2022
קטגוריה:נציגי אוסטרליה באירוויזיון
קטגוריה:משתתפי The Voice
קטגוריה:משתתפי הזמר במסכה (תוכנית טלוויזיה אוסטרלית)
קטגוריה:אוסטרלים שנולדו ב-1999